钦定古今图书集成/明伦汇编/氏族典/第313卷 > 《廖用贤尚友录》 > 成闵
## 钦定古今图书集成/明伦汇编/氏族典/第313卷 > 《廖用贤尚友录》 > 成闵

按《宋史成闵传》：“闵字居仁，邢州人。靖康初，刘韐为真
定帅，募勇士捍金兵，闵在麾下。高宗即位，闵以力战
却敌，积功至武功大夫、忠州刺史。旋以取海州功，擢
磁州团练使，进闵棣州防御使、殿前游奕军统制，历
迁保宁军承宣使。绍兴二十四年，拜庆远将军、节度
使。寻丁母忧，诏起复，除河北、京西制置使，节制两路”
军马。未几，除淮东制置使，驻镇江。入朝，凡侍从、卿监、
阁门、内侍皆有赂遗。左正言刘庶劾之，犹超拜太尉、
主管殿前司公事。寻复为御史论列，罢太尉，婺州居
住，夺庆远节。乾道初，听自便归湖州。寻诏复节、都统
镇江诸军。九年，请祠，致仕。淳熙元年，卒。